open-index/open-wikipedia-markdown huggingface dataset:
இன் தி நேம் ஆப் புத்தா

***இன் தி நேம் ஆப் புத்தா*** (*In the Name of Buddha*) என்பது 2002 ஆம் ஆண்டு ராஜேஷ் தச்ரிவர் இயக்கிய பன்மொழி  நாடகத் திரைப்படமாகும். இதை கே. சண்முகதாஸ், சாய் ஜார்ஜ் ஆகியோர் தயாரித்தனர். ஷிஜு, சோனியா ஆகியோர் நடித்துள்ளனர். இந்த படம் இலங்கை தமிழ் மருத்துவர் சிவாவின் கதையைச் சொல்கிறது. இது தயாரிப்பாளர் கேட்ட ஒரு உண்மைக் கதையை அடிப்படையாகக் கொண்டது. 

ஒஸ்லோ சர்வதேச திரைப்பட விழாவில் உலக அரங்கேற்றத்திற்குப் பிறகு, இந்த படம் சர்ச்சைக்குரியது என்று தெரியவந்தது. மேலும் இதன் கருப்பொருளுக்காக விமர்சன ரீதியான பாராட்டைப் பெற்றது. இப்படம்  இலங்கையில் தடை செய்யப்பட்டது.  இது பெவர்லி ஹில்ஸ் திரைப்பட விழாவில் சிறந்த வெளிநாட்டு திரைப்படத்திற்கான விருதையும், நியூபோர்ட் கடற்கரை திரைப்பட விழாவில் பார்வையாளர் விருதையும் பெற்றது.

## நடிகர்கள்

* டாக்டர் சிவா / புத்தராக ஷிஜு
* சோனியா
* சுனில் குடவட்டூர்
* ஜோதிலால்

## தயாரிப்பு
இலண்டனில், ராஜேஷ் டச்ரிவர் என்பவர் சாய் ஜார்ஜை சந்தித்தார்,  கொழும்பில் மருத்துவப் படிப்பை இறுதியாண்டு படிக்கும் ஒரு மாணவன் தனது படிப்பை கைவிட்டு இங்கிலாந்துக்கு அகதியாக வந்த கதையைச் சொன்னார். டச்ரிவர் சொன்ன கதை  திரைப்படமாக உருவானது.  தமிழ்நாடு,  கேரளத்தின் சில பகுதிகள் இலங்கையை ஒத்திருப்பதாக உணர்ந்த இயக்குனர் அப்பகுதிகளில் 52 நாட்களில் படத்தை படமாக்கினார். 

## மேற்கோள்கள்

## வெளி இணைப்புகள்
* 
* 

பகுப்பு:இலங்கை நாடகத் திரைப்படங்கள்
பகுப்பு:இலங்கைத் தமிழ்த் திரைப்படங்கள்
பகுப்பு:இந்திய அமைதிப் படை
பகுப்பு:2002 திரைப்படங்கள்
கேசினேனி சின்னி

**கேசினேனி சின்னி** (*Kesineni Chinni*) என்று பொதுவாக அழைக்கப்படும் கேசினேனி சிவநாத் (பிறப்பு: ஆகத்து 3,1969) ஓர் இந்திய அரசியல்வாதியும் தொழில்முனைவோரும் ஆவார். தெலுங்கு தேசம் கட்சி உறுப்பினரான இவர் விஜயவாடா மக்களவைத் தொகுதி நாடாளுமன்ற உறுப்பினராக உள்ளார்.

## இளமையும் கல்வியும்
1969 ஆகத்து 3 அன்று பாலகொல்லு கேசினேனி ராமசாமி மற்றும் பிரசுனாம்பாவுக்கு மகனாகச் சின்னி பிறந்தார். இவர் ஜானகி என்பவரை மணந்தார். இந்த இணையருக்கு வெங்கட், இசுனிக்தா என்ற இரண்டு குழந்தைகள் உள்ளனர். சிவநாத் தனது பள்ளிப்படிப்பை கிருஷ்ணா மாவட்டத்தின் முடேனப்பள்ளியில் உள்ள சிறு மலர் பள்ளியில் முடித்தார். பின்னர் விஜயவாடாவில் உள்ள கௌதம் கல்லூரியில் இடைநிலைப் படிப்பைப் படித்தார். சிவநாத் 1991ஆம் ஆண்டில் காஞ்சிபுரம் அருள்மிகு மீனாட்சி அம்மான் பொறியியல் கல்லூரி இயந்திர பொறியியலில் இளநிலை பட்டம் பெற்றார்.

## அரசியல்
சிவநாத் 2024 இந்திய பொதுத் தேர்தலில் தெலுங்கு தேசம் கட்சி பிரதிநிதித்துவப்படுத்தி விஜயவாடா மக்களவைத் தொகுதியில் போட்டியிட்டு வெற்றி பெற்றார். ஒய். எஸ். ஆர் காங்கிரசு கட்சியின் தனது சொந்த சகோதரர் கேசினேனி நானியை சாதனை அளவாக 2,82,085 வாக்குகள் வித்தியாசத்தில் தோற்கடித்தார்.

## தேர்தல் புள்ளிவிவரங்கள்

## மேற்கோள்கள்

பகுப்பு:18ஆவது மக்களவை உறுப்பினர்கள்
காலாப்பட்டு

**காலாப்பட்டு** (*Kalapet*)  இந்தியாவின் புதுச்சேரி ஒன்றியப் பகுதியிலுள்ள ஒரு நகரமாகும். காலாப்பேட்டை என்ற பெயராலும் இந்நகரம் அழைக்கப்படுகிறது. 1703 ஆம் ஆண்டு பிரெஞ்சுக்காரர்களால் இந்நகரம் புதுச்சேரியில் இணைக்கப்பட்டது, அன்றிலிருந்து புதுச்சேரி ஒன்றியத்தின் ஒரு பகுதியாக இருந்து வருகிறது. பாண்டிச்சேரி மாவட்டத்தின் ஒரு பகுதியாகத் திகழும் இந்நகரம் பாண்டிச்சேரி மாகாணத்தின் ஒரு பகுதியுமாகும். 

## அமைவிடம்
காலாப்பட்டு நகரம் பாண்டிச்சேரி மாவட்டத்தின் வடக்குப் பகுதியில் அமைந்துள்ளது. இது மூன்று பக்கங்களிலும் தமிழ்நாட்டின் விழுப்புரம் மாவட்டத்தால் சூழப்பட்டுள்ளது. கிழக்கில் வங்காள விரிகுடாவை எல்லையாகக் கொண்டுள்ளது. இந்நகரம் புதுச்சேரியின் மற்ற பகுதிகளிலிருந்து தமிழ்நாடு மாநிலத்தால் துண்டிக்கப்பட்டுள்ளது. கிழக்கு கடற்கரைச் சாலையில் அமைந்துள்ளது.

புதுச்சேரி மத்திய சிறைச்சாலையும் பாண்டிச்சேரி பல்கலைக்கழகமும் காலாப்பட்டு நகரத்தில் அமைந்துள்ளன.

## மேலும் காண்க
* காலாப்பட்டு சட்டமன்றத் தொகுதி
* புதுவைப் பல்கலைக்கழகம்

## மேற்கோள்கள்

பகுப்பு:புதுச்சேரி மாவட்டத்திலுள்ள ஊர்களும் நகரங்களும்
பகுப்பு:புதுச்சேரியின் புவியியல்
பேங்கார்ட் மீப்பேறு

**பேங்கார்ட் மீப்பேறு** (*Bankart repair*) என்பது வழக்கமான முன்புற தோள் பட்டை இடப்பெயர்ச்சிக்கான அறுவை சிகிச்சையாகும். மூட்டுக்கூடு தோள் எலும்பு தசைநாணியின் நாண் இல்லாமல், பிரிக்கப்பட்ட கிளீனாய்டு விளிம்புடன் தைக்கப்படுகிறது.

இந்த செயல்முறை பாங்கார்ட் பாதிப்பிற்கு பெயரிடப்பட்டது. இந்நிலையானது இங்கிலாந்து அறுவை சிகிச்சை நிபுணர் ஆர்தர் சிட்னி ப்ளண்டெல் பான்கார்ட் 1923ஆம் ஆண்டில் *பிரிட்டிஷ் மெடிக்கல் ஜர்னலில்* இதை முதன்முதலில் விவரித்தன் அடிப்படையில் அழைக்கப்படுகிறது.

## மேற்கோள்கள்
தினேஷ் கலைச்செல்வன்

**தினேஷ் கலைச்செல்வன்** ஓர் இந்திய திரைப்பட இயக்குநரும் திரைக்கதை ஆசிரியரும் ஆவார். இவர் தமிழ்த் திரைப்படத் துறையில் பணியாற்றுகிறார். இவர் இயக்குநராக அறிமுகமான திரைப்படம் இராக்கதன் (2024) ஆகும். இது ஒரு உளவியல் அதிரடித் திரைப்படமாகும். இதன் தனித்துவமான கதை சொல்லும் பாணி, ஒளிப்பதிவுக்காக கவனம் பெற்றது. இவரது அடுத்த திரைப்படமான மகாசேனா 

## தனிப்பட்ட வாழ்க்கை
1991ஆம் ஆண்டு பெப்ரவரி 18ஆம் நாள் பிறந்த, தினேஷ் கலைச்செல்வன் தற்போது தமிழ்நாட்டில் தஞ்சாவூரில் வசிக்கிறார். தினேஷ் கலைசெல்வன் குறும்படங்கள் மற்றும் சுய தயாரிப்பு முயற்சிகளின் மூலம் திரைப்பயணத்தினைச் தொடங்கிய தினேசு கலைச்செல்வன் தமிழ் திரைப்படத் துறையில் இயக்குநராகத் திரைப்படங்களை உருவாக்கி வருகிறார்.

## திரைப்படப்பட்டியல்

## மேற்கோள்கள்

## வெளியிணைப்புகள்
* IMDb – தினேஷ் கலைச்செல்வன்

பகுப்பு:திரைக்கதை ஆசிரியர்கள்
பகுப்பு:தமிழ்த் திரைப்பட இயக்குநர்கள்
பர்பத்சர் சட்டமன்றத் தொகுதி

**பர்பத்சர் சட்டமன்றத் தொகுதி** *(Parbatsar Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது நாகவுர் மாவட்டத்தில் அமைந்துள்ளது. பர்பத்சர், நாகௌர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
இராம் நிவாசு கவுரியா

**இராம் நிவாசு கவுரியா** (Ramniwas Gawriya) இராசத்தானைச் சேர்ந்த ஒரு இந்திய அரசியல்வாதி ஆவார். இவர் இந்திய தேசிய காங்கிரசு உறுப்பினராக பர்பத்சர் சட்டமன்றத் தொகுதியில் இருந்து இராசாத்தான் சட்டமன்றத்திற்கு தேர்ந்தெடுக்கப்பட்டார். இதற்கு முன்பு இந்திய தேசிய மாணவர் சங்கத்தின் உறுப்பினராக இருந்தார்.

## தேர்தல் முடிவுகள்
### 2023

## வெளியிணைப்புகள்

* 2018 தேர்தல் முடிவுகள்

## மேற்கோள்கள்

பகுப்பு:1991 பிறப்புகள்
பகுப்பு:வாழும் மக்கள்
குத்ரோலி பகவதி கோயில்

**குத்ரோலி பகவதி கோயில்** (*Kudroli Bhagavathi Temple*) இந்தியாவின் கர்நாடகா மாநிலத்திலுள்ள மங்களூருவில் இருக்கும்  கோடியல்பைல் பகுதியின் மையத்தில் அமைந்துள்ள ஒரு கோயில் ஆகும்.

குத்ரோலி பகவதி கோயில் 800 ஆண்டுகள் பழமையான வரலாற்றைக் கொண்டுள்ளது. இங்குதான் பகவதி அம்மனின் 14 அவதாரங்கள் மூன்று வெவ்வேறு பெயர்களில் வழிபடப்படுகிறார்கள்: சிறீ சீறும்பா பகவதி (4 வடிவங்கள்), சிறீ பதங்கர பகவதி (5 வடிவங்கள்), சிறீ புல்லூரலி பகவதி (5 வடிவங்கள்) என்பன இந்த 14 வடிவங்களாகும். அதனால்தான் இந்தக் கோயில் கர்நாடகா மற்றும் கேரள மாநிலங்களில் அமைந்துள்ள 18 பகவதி கோயில்களில் கூட்டக் கலா என்று அழைக்கப்படுகிறது.

## திருவிழாக்கள்

ஒவ்வோர் ஆண்டும் மார்ச்சு மாதத்தில், கோயிலில் நடாவளி உற்சவம் (அல்லது நடாவளி) மூன்று நாட்கள் நடைபெறுகிறது. மேலும் ஏழு ஆண்டுகளுக்கு ஒரு முறை பரணி உற்சவம் இங்கு பிரமாண்டமாக நடத்தப்படுகிறது.

## சிற்பங்கள்

வீர சுதம்பம் இங்குள்ள ஒரு கல் சிற்பமாகும். இது கோயிலின் சிறப்பு ஈர்ப்புமாகும். ஒவ்வொரு ஆண்டும் மே மாதம் 2 ஆவது ஞாயிற்றுக்கிழமையில் இங்கு சிறப்பு பூசை நடைபெறுகிறது. 

சிறீ நாராயண குருவின் சிலை வெள்ளை பளிங்குக் கல்லால் செதுக்கப்பட்டு நுழைவாயிலில் அமைந்துள்ளது. செப்டம்பர் மாதத்தில், நாராயண குரு பிறந்தநாள் விழா இங்கு கொண்டாடப்படுகிறது.

கோயில் வளாகத்திற்குள் 1,500 பேர் அமரக்கூடிய ஓர் அரங்கமும், சாப்பாட்டு அறை ஒன்றும் அமைந்துள்ளன. 

## மேற்கோள்கள்

பகுப்பு:மங்களூரில் உள்ள கட்டிடங்கள்
பகுப்பு:இந்தியக் கோயில்கள்
கொட்டார சம்பா

**கொட்டார சம்பா** *(Kottara Samba)* என்று அழைக்கப்படும் இந்த நெல் வகை, தமிழ்நாட்டின் பாரம்பரிய நெல் வகையாகும். கன்னியாகுமரி மாவட்டத்திற்குரிய இந்நெல் இரகத்திற்கு, **மொழிக் கருப்பு சம்பா** என்ற பெயரும் உண்டு. அரசர்களின் குடும்பத்துக்காகவே கொட்டார சம்பா நெல்லை நாஞ்சில் நாட்டு மக்கள் உற்பத்தி செய்தாகவும், நாஞ்சில் நாட்டு மக்கள் பிரதான உணவாக கொட்டார சம்பா அரிசியை மட்டுமே சாப்பிட்டு வந்துள்ளார்கள் என்றும் கூறப்படுகிறது. கொட்டாரம் என்றால் அரண்மனை என்றும்,  சம்பாப்  பருவத்தில் பயிரிடுவதால் "கொட்டாரச் சம்பா" என பெயர்ப் பெற்றதாக அறியப்படுகிறது.

கன்னியாகுமரி மாவட்டத்திற்கே உரியதான நெல் இரகம், இயற்கைச் சீற்றங்களைத் தாங்கி வளரக்கூடியது. மத்திய காலப் பயிர் வகையான இது, 145 - 150 நாட்களில் அறுவடைக்கு வருவதாக கருதப்படுகிறது. தடித்த நெல் இரகமான இதன் கூலம்   மஞ்சள் நிறத்திலும், அரிசி சிவப்பு நிறத்திலும் காணப்படும்.

## பயன்கள்
தமிழகத்தின் பாரம்பரிய நெல் இரகங்களில் மாவுச் சத்து குறைந்த அளவு கொண்ட நெல் இரகம்,  பல உணவு வகைகளுக்குப் பயன்படுத்தினாலும், கேரளத்தில் பிரபலமான பிட்டு பெயர் பெற்றது. நோய் எதிர்ப்புத் திறன்  அதிகமிருப்பதாக கூறப்படும் இது,  மூளை வளர்ச்சி மற்றும் புத்திசாலித்தனம் மேம்படும் எனவும், பருவமடைந்த பெண்கள் இதன்  அரிசிக்கஞ்சியை தொடர்ந்து சாப்பிட்டால் அவர்களின் உடல் வலிமை அதிகரிக்கும் எனவும், மேலும்  கெட்ட கொழுப்பைக் குறைக்கிறது என்றும் கூறப்படுகிறது.

## மருத்துவ குணம்
கொட்டார சம்பா அரிசியை உண்பதால், மூளை வளர்ச்சியும் நோய் எதிர்ப்புச் சக்தியும் அறிவு வளர்ச்சியும் அதிகரிக்கும் என்பது நம்பிக்கையாகவும், இதன்  அரிசிகாஞ்சியில்  குழந்தைகளுக்கு உணவளித்து வந்தால், நோய் எதிர்ப்புத் திறன் மேம்பட்டு  ஆரோக்கியத்துடனும் இருப்பார்கள் என்றும், மேலும் பேறுகாலப் பெண்களுக்கு இந்த அரிசிகாஞ்சியில் பத்தியக் கஞ்சி வைத்துக் கொடுத்தால், தாய்ப்பால் அதிகம் சுரக்கும். மேலும், பருவமடைந்த பெண்கள் தொடர்ந்து இந்த அரிசியின்  சோற்றை  உண்டு வந்தால் உடல் வலிமை கூடும். அதேபோல, கன்று போட்ட மாடுகளுக்கும் கொடுக்கலாம். உடலில் தேவைக்கு அதிகமாக உள்ள கொழுப்பைக் குறைக்கும் மருத்துவ குணம் கொண்டது எனவும் அறியப்பட்டது.

## புற இணைப்புகள்
* கொழுத்த வருவாய்க்கு கொட்டார சம்பா அரிசி
* கொட்டாரச் சம்பா அரிசியின் மருத்துவ குணங்கள்

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
அபு பக்கர் அரச பள்ளிவாசல்

**அபு பக்கர் அரச பள்ளிவாசல்** அல்லது **பகாங் அரச கல்லறை** ஆங்கிலம்: *Abu Bakar Royal Mosque*; மலாய்: *Masjid Diraja Abu Bakar*; சாவி: ) என்பது மலேசியா, பகாங், பெக்கான் நகரில் உள்ள ஒரு பள்ளிவாசல் ஆகும். இந்தப் பள்ளிவாசல் 1976-ஆம் ஆண்டு பகாங் சுல்தான் அகமட் சா அவர்களால் அதிகாரப்பூர்வமாக திறக்கப்பட்டது. 

இந்தப் பள்ளிவாசலுக்கு அருகில் **அப்துல்லா பள்ளிவாசல்** *(Abdullah Mosque)* எனும் **பழைய அரச பள்ளிவாசல்** *(Old Royal Mosque)* உள்ளது. எனினும், அப்துல்லா பள்ளிவாசலுக்குப் பதிலாக அபு பக்கர் அரச பள்ளிவாசல் உருவாக்கப்பட்டது. அபு பக்கர் அரச பள்ளிவாசலில் ஓர் அரச கல்லறையும் உள்ளது. அதுவே அதன் சிறப்பு அம்சம் ஆகும்.

## அப்துல்லா பள்ளிவாசல்
அப்துல்லா பள்ளிவாசல் அல்லது பழைய அரச பள்ளிவாசல், பகாங்கின் ஒரு பழைய அரச பள்ளிவாசல் ஆகும். இது அரச கல்லறை மற்றும் புதிய பள்ளிவாசல் (அபு பக்கர் அரச பள்ளிவாசல்) அருகே அமைந்துள்ளது. இந்த பள்ளிவாசல் 1928-ஆம் ஆண்டு, சுல்தான் அப்துல்லா அல் முத்தாசிம் பில்லா சா ஆட்சியின் போது, 8 ஆண்டு கட்டுமான காலத்தில் கட்டப்பட்டது. 

மேலும் 1932 சனவரி 8-ஆம் தேதி பகாங் சுல்தான் அபு பக்கரால் அவரின் தந்தையின் சார்பாக அதிகாரப்பூர்வமாகத் திறக்கப்பட்டது.

## மேலும் காண்க
* மலேசியாவின் தேசியப் பள்ளிவாசல்
* புத்ரா பள்ளிவாசல்
* செரி மெனாந்தி அரச கல்லறை
* ஜாமிஃ பள்ளிவாசல்

## மேற்கோள்கள்

## வெளி இணைப்புகள்

பகுப்பு:மலேசியப் பள்ளிவாசல்கள்
பகுப்பு:பகாங்
ருரு, முனிவர்

**ருரு** (*Ruru*) ரிஷி பிருகு குலத்தில் தோன்றியவர். இவரின் பெற்றோர் *பிரமதி*-*கிருதாட்சி* ஆவார். மேனகை மற்றும் கந்தர்வர் விஸ்வாசு இணையருக்கு பிறந்த மகளான பிரமத்வராவை முனிவர் ருரு  மணந்து சௌனகர் என்ற மகனைப் பெற்றார். குரு வம்ச மன்னர் ஜனமேஜயன் மாபெரும் சர்ப்ப யாகத்தில் கலந்து கொண்டவர்.

## தொன்ம வரலாறு
கந்தர்வன் விஸ்வவாசு மற்றும் அரம்பையர் மேனகை இணையருக்குப் பிறந்த *பிரமத்வரா* என்ற பெண்ணை முனிவர்  *ருரு*வுக்கு திருமணம் செய்ய நிச்சயம் செய்தனர்.
தீடீரென ஒரு விஷப் பாம்பு பிரமத்வராவை கடித்ததால் இறந்து போனாள். இதனை அறிந்த முனிவர் ருரு கங்கை நதிக்குச் சென்று குளித்து, கையில் சிறிது தண்ணீரை எடுத்துக்கொண்டு, "எனது தவம், காயத்ரி பக்தி, காணிக்கைகள், தியானம் மற்றும் வேதங்களைப் படிப்பதன் மூலம் தேவர்களின் அருளைப் பெற்றுள்ளேன். எனவே தேவர்களே தயவுசெய்து, எனது எதிர்கால மனைவியான பிரமத்வராவை  உயிர்ப்பிக்கவும். இல்லையெனில் நான் கங்கை ஆற்றில் மூழ்கி இறந்துவிடுவேன்" என்று பிரார்த்தனை செய்து, தண்ணீரை தரையில் ஊற்றினார்.

உடனடியாக சொர்க்கத்திலிருந்து ஒரு தேவதூதன் வானத்தில் தோன்றி, "ருரு, உன் வாழ்வில் பாதியை அவளுக்குக் கொடுக்கத் தயாராக இருந்தால் மட்டுமே பிரமத்வா உயிர்ப்பிக்கப்படுவார்" என்று கூறினார். ருரு ஆவலுடன் ஒப்புக்கொண்டார், பிரமத்வர் உயிர்ப்பிக்கப்பட்டார். விரைவில், திருமண ஏற்பாடுகள் நிறைவடைந்தது. திருமணத்திற்குப் பிறகு, ருருவும் பிரமத்வா இணை சேர்ந்து சௌனகன் என்ற மகனைப் பெற்றனர்.
## பாம்புகள் மீதான வெறுப்பு
பிரமத்வாவின் மரணத்திற்கு காரணமான அனைத்து பாம்புகளையும் (நாகர்கள்)  முனிவர் ருரு வெறுக்கத் தொடங்கினார். பாம்பைக் காணும்போதெல்லாம் அதைக் கொடூரமாக அழித்துவிடுவார். ஒரு நாள் அவர் *துந்துபா* என்ற பாம்பை எதிர்கொண்டார். துந்துபா ருருவுக்கு நீதியைப் பற்றி அறிவுரை வழங்கினார். ருரு இறுதியாக பாம்புகளைக் கொல்வதை நிறுத்தினார். குரு வம்ச மன்னர் ஜனமேஜயன் மாபெரும் சர்ப்ப யாகத்தில் கலந்து கொண்டார்.
## மேற்கோள்கள்

பகுப்பு:இந்து தொன்மவியல் மாந்தர்
பகுப்பு:முனிவர்கள்
பெருந்தோற்றம்

**பெருந்தோற்றம்** *( Gigantism )* என்பது மனிதர்களிலும் சில விலங்குகளிலும் காணப்படும் ஒரு உடல் வளர்ச்சிக் கோளாறு ஆகும். இதில் உடலின் எலும்புகள் மற்றும் திசுக்கள் சாதாரண அளவை விட மிக வேகமாகவும் அதிகமாகவும் வளர்கின்றன. இதன் காரணமாக ஒருவர் மிகவும் உயரமாகவும் பெரிய உடல் அமைப்புடன் காணப்படுவார்.

இந்த நிலை பெரும்பாலும் குழந்தை பருவத்திலோ அல்லது இளம் வயதிலோ தொடங்குகிறது. இதற்கு முக்கியமான காரணம், மூளையில் உள்ள “கபச் சுரப்பி” (pituitary gland) எனப்படும் சுரப்பி அதிக அளவில் “வளர்ச்சி இயக்குநீர்” (growth hormone) சுரப்பது ஆகும். அந்த இயக்குநீர் அதிகமாக உற்பத்தியாகும்போது எலும்புகள் நீளமாக வளர தொடங்குகின்றன.

பெருந்தோற்றம் ஏற்பட்டவர்களுக்கு நீண்ட கை, நீண்ட கால், பெரிய முக எலும்புகள் போன்ற உடல் மாற்றங்கள் தென்படும். சில நேரங்களில் தலைவலி, பார்வை குறைபாடு, மூட்டு வலி, மற்றும் இதய பிரச்சினைகள் போன்ற உடல்நலப் பிரச்சினைகளும் உருவாகலாம்.

இது பெரும்பாலும் “பிட்டூட்டரி அடேனோமா” (pituitary adenoma) எனப்படும் நன்மை கொண்ட கட்டியால் ஏற்படுகிறது. இதன் சிகிச்சைக்காக அறுவைச் சிகிச்சை, மருந்துகள், அல்லது கதிர்வீச்சு சிகிச்சை போன்றவை பயன்படுகின்றன.

## அறிகுறிகள்
* மிக வேகமாக உயரம் அதிகரித்தல்

* பெரிய கைகள் மற்றும் கால்கள்

* முக எலும்புகள் பெரிதாகுதல், தாடை முன்னே வருதல்

* குரல் மாற்றம் மற்றும் குரல் ஆழம் அதிகரித்தல்

* தலைவலி மற்றும் பார்வை மங்கல்

* அதிக வியர்வை, மூட்டு வலி, மற்றும் உடல் சோர்வு

## சிகிச்சை
* அறுவைச் சிகிச்சை – பிட்டூட்டரி சுரப்பியில் உள்ள கட்டியை நீக்குதல்.

* மருந்து சிகிச்சை – வளர்ச்சி இயக்குநீர் (ஹார்மோன்) உற்பத்தியை குறைக்கும் மருந்துகள்.

* கதிர்வீச்சு சிகிச்சை – கட்டி மீண்டும் வளராமல் தடுக்க கதிர்வீச்சு சிகிச்சை அளித்தல்.

## மேற்கோள்கள்

பகுப்பு:அரிய நோய்கள்
து. மூர்த்தி (பாமக)

**து. மூர்த்தி** (*D. Moorthy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் செங்கல்பட்டு மாவட்டம் மறைமலைநகர் பகுதியினைச் சேர்ந்தவர். சென்னை மத்திய பல்நுட்பக் கல்லூரியில் பட்டயப் படிப்பினை குடிமைப் பொறியியலில் முடித்துள்ள மூர்த்தி, பாட்டாளி மக்கள் கட்சியினைச் சார்ந்தவர். இவர், 2006ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருப்போரூர்சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2006

## மேற்கோள்கள்

பகுப்பு:1966 பிறப்புகள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
வங்குடி

**வங்குடி** (*Vangudi*) இந்தியாவின் தமிழ்நாடு மாநிலத்தில் அமைந்துள்ள அரியலூர் மாவட்டத்தில் உள்ள உடையார்பாளையம் தாலுக்காவில் உள்ள ஒரு பெரிய கிராமம் ஆகும். இது சென்னையில் இருந்து 235 கி.மீ. தொலைவில் உள்ளது.

## மக்கள் தொகையியல்
2001 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி, வங்குடியின் மொத்த மக்கள் தொகை 4795 ஆகும். இம்மக்கள் தொகையில் 2419 ஆண்களும் 2376 பெண்களும் இருந்தனர். 

2011 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி, வங்குடியின் மொத்த மக்கள் தொகை 4784 ஆகும். இம்மக்கள் தொகையில் 2443 ஆண்களும் 2341 பெண்களும் இருந்தனர். மொத்தமாக இங்கு 1170 குடும்பங்கள் இருந்தன. 0-6 வயதுடைய குழந்தைகள் 426 பேர் இருந்தனர்.  இது கிராமத்தின் மொத்த மக்கள் தொகையில் 8.90% ஆகும். வங்குடி கிராமத்தின் சராசரி பாலின விகிதம் 958 ஆகும். இது தமிழக மாநில சராசரியான 996 என்பதை விடக் குறைவாகும். குழந்தை பாலின விகிதம் 797 ஆகும். இதுவும் தமிழக சராசரியான 943 என்பதை விடக் குறைவாகும். தமிழ்நாட்டை விட வாங்குடி கிராமத்தில் கல்வியறிவு சதவீதமும் குறைவாக இருந்தது. 2011 ஆம் ஆண்டில், வாங்குடி கிராமத்தின் கல்வியறிவு விகிதம் 70.58% ஆக இருந்தது. ஆண்களின் கல்வியறிவு விகிதம் 79.19% ஆகவும், பெண்களின் கல்வியறிவு விகிதம் 61.76% ஆகவும் இருந்தது.

## மேற்கோள்கள்

பகுப்பு:அரியலூர் மாவட்டத்திலுள்ள ஊர்களும் நகரங்களும்
ஆர். தமிழ்மொழி ராஜதத்தன்

**ஆர். தமிழ்மொழி ராஜதத்தன்** (*Tamilmozhi Rajadattan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் விழுப்புரம் மாவட்டம் மேல்மலையனூர் பகுதியினைச் சேர்ந்தவர். ஆசிரியர் கல்வியில் பட்டயப்படிப்பினை முடித்துள்ள ராஜதத்தன் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் மேல்மலையனூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார். 

## தேர்தல் செயல்பாடு
### 2001

## இறப்பு
தமிழ்மொழி ராஜதத்தன் 29 திசம்பர் 2024 அன்று இறந்தார்.

## மேற்கோள்கள்

பகுப்பு:1960 பிறப்புகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
பகுப்பு:2024 இறப்புகள்
உட்கோட்டை (தெற்கு)

**உட்கோட்டை (தெற்கு)** (*Ulkottai South*) இந்தியாவின் தமிழ்நாடு மாநிலத்தில் அமைந்துள்ள அரியலூர் மாவட்டத்தில் உள்ள உடையார்பாளையம் தாலுக்காவில் உள்ள ஒரு கிராமம் ஆகும். 

## மக்கள் தொகையியல்
2001ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி, உட்கோட்டை (தெற்கு) கிராமத்தின் மொத்த மக்கள் தொகை 1573 ஆகும். இம்மக்கள் தொகையில் 806 ஆண்களும் 767 பெண்களும் இருந்தனர்.

2011ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி, உட்கோட்டை கிராமத்தின்  மொத்த மக்கள் தொகை 1751 ஆகும். இம்மக்கள் தொகையில் 862 ஆண்களும் 889 பெண்களும் இருந்தனர். மொத்தமாக இங்கு 441 குடும்பங்கள் இருந்தன. 0-6 வயதுடைய குழந்தைகள் 160 பேர் இருந்தனர்.  இது கிராமத்தின் மொத்த மக்கள் தொகையில் 9.14% ஆகும். உட்கோட்டை கிராமத்தின் சராசரி பாலின விகிதம் 1031 ஆகும். இது தமிழக மாநில சராசரியான 996 என்பதை விட அதிகமாகும்.  இங்கு குழந்தை பாலின விகிதம் 928 ஆகும். இதுவும் தமிழக சராசரியான 943 என்பதை விடக் குறைவாகும். தமிழ்நாட்டை விட உட்கோட்டை தெற்கு கிராமத்தில் கல்வியறிவு சதவீதமும் குறைவாக இருந்தது. 2011ஆம் ஆண்டில், உட்கோட்டை கிராமத்தின் கல்வியறிவு விகிதம் 72.41% ஆக இருந்தது. ஆண்களின் கல்வியறிவு விகிதம் 83.70% ஆகவும், பெண்களின் கல்வியறிவு விகிதம் 61.58% ஆகவும் இருந்தது.

## மேற்கோள்கள்

பகுப்பு:அரியலூர் மாவட்டத்திலுள்ள கிராமங்கள்
இரத்தினக் கல் இருவண்ண நோக்கி

**இரத்தினக்கல் இருவண்ணநோக்கி** (*Dichroscope*) என்பது இரத்தினவியல் அல்லது மணியியல் துறையில் பயன்படுத்தப்படும் ஒரு கையடக்கக் கருவியாகும். இக்கருவி ஒளி ஊடுருவக்கூடிய இரத்தினக் கற்களைச் (படிகங்கள்) சோதிக்க பயன்படுத்தப்படுகிறது. அனுபவம் வாய்ந்த இரத்தினவியலாளர்கள், சில இரத்தினங்களின் பல்திசை வண்ணப்படிகத்தைக் கவனித்து, இந்தக் கருவியைப் பயன்படுத்தி மற்ற செயற்கைக் கற்களிலிருந்து இரத்தினக் கற்களை வெற்றிகரமாக கண்டறிய முடியும்.
வலது|thumb|கால்சைட் இரு வண்ண நோக்கி
இரண்டு வகையான இருவண்ண நோக்கிகள் உள்ளன. அவை, கால்சைட் வகை, முனைவாக்க வகை என்பவை ஆகும். இரண்டு வகைகளில், கால்சைட் வகை இருவண்ண நோக்கி சிறந்த முடிவுகளைத் தருவதாகவும் அனுபவம் வாய்ந்த இரத்தினவியலாளர்களால் பரவலாகப் பயன்படுத்தப்படுவதாகவும் உள்ளது. முனைவாக்க வகை இருவண்ண நோக்கியைக் கொண்டு, இரத்தினக்கல் ஒரு நேரத்தில் வெளிப்படுத்தும் ஒரே ஒரு  நிறத்தை மட்டுமே காண முடியும். இதன் காரணமாக இச்செயல்முறையை நேரத்தை எடுத்துக்கொள்வதாகவும் கடினமானதாகவும் ஆக்குகிறது, இருப்பினும் இது முடிவுகளைப் பெறுவதற்கான மிகவும் சிக்கனமான வழியாகும்.

குறைந்தபட்சம் பத்தொன்பதாம் நூற்றாண்டின் தொடக்கத்திலிருந்தே இருவண்ண நோக்கி பயன்படுத்தப்பட்டு வருகிறது.

## கால்சைட்டு இருவண்ண நோக்கி
ஒரு கால்சைட்டு இருவண்ண நோக்கி ஒரு இரத்தினத்தின் பல வண்ணங்களை ஒன்றுக்கொன்று வேறுபடுத்திக் காட்டுகிறது. இதனால் உற்றுநோக்குபவர்  அந்தக் கல் ஒற்றை ஒளிவிலகல் அல்லது இரட்டை ஒளிவிலகல் கொண்டதா (முறையே ஓரச்சு அல்லது ஈரச்சு) என்பதை எளிதாகத் தீர்மானிக்க முடியும். ஒற்றை ஒளிவிலகல் கொண்ட கற்கள் அவற்றினுள் நுழையும் ஒளியைப் பிரிப்பதில்லை, கல்லிலிருந்து வெளியேறும்போது ஒளியை ஒற்றைக் கற்றையாகவே விட்டுச் செல்கிறது. மாறாக, இரட்டிப்பு ஒளிவிலகல் கற்கள் ஒரு நுழைவு ஒளிக்கற்றையை இரண்டு கதிர்களாகப் பிரிக்கலாம். கால்சைட்டு இருவண்ணநோக்கிகள் கூடுதல் பயனுள்ளதாக இருக்கின்றன, ஏனெனில், இவற்றின் உள்ளே உள்ள கால்சைட்டு கூறு கல்லின் வழியாக உள்ளே நுழையும் ஒளிக்கதிரைப் பிரிக்கும் திறன் கொண்டது, இதனால் இரத்தினக்கல்லானது திசைச்சீரானதா, ஓரச்சு அல்லது ஈரச்சுத் தன்மை கொண்டதா? என்பதை வெளிப்படுத்துகிறது.

## மேற்கோள்கள்

பகுப்பு:அறிவியல் கருவிகள்
சைர்டோடாக்டைலசு கார்சுடிகோலசு

**சைர்டோடாக்டைலசு கார்சுடிகோலசு** (*Cyrtodactylus karsticolus*) தரையில் வாழும் பல்லிச் சிற்றினம் ஆகும். இந்தச் சிற்றினம் இந்தியாவில் மட்டும் காணப்படும் அகணிய உயிரி ஆகும். இது தெற்கு காரோ மலைகளில், குறிப்பாக ரோங்காரா சிஜு பகுதியில் காணப்படுகிறது.

## மேற்கோள்கள்

பகுப்பு:இந்திய அகணிய உயிரிகள்
பகுப்பு:பல்லிகள்
பகுப்பு:சைர்டோடாக்டைலசு
நாவான் சட்டமன்றத் தொகுதி

**நாவான் சட்டமன்றத் தொகுதி** *(Nawan Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது நாகவுர் மாவட்டத்தில் அமைந்துள்ளது. நாவான், நாகௌர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
மலேசிய வத்தானியா பாதுகாப்புப் படை

**மலேசிய வத்தானியா பாதுகாப்புப் படை** (*Territorial Army of Malaysia*; மலாய்: *Askar Wataniah Malaysia*) என்பது மலேசிய இராணுவத்தின் சேமப் பிரிவாக செயல்படுகிறது. மலேசிய இராணுவத்திற்கு உதவி செய்யும் தன்னார்வலர்களைக் கொண்ட இந்தப் படை, மலேசியாவின் மிகப்பெரிய இராணுவ சேமப் படையாகும். இந்த அமைப்பு காலாட் படை பிரிவுகள், கவசப் படைகள், பொறியியல் படைகள் மற்றும் பிற துணைப் பிரிவுகள் உள்ளிட்ட பல்வேறு பிரிவுகளைக் கொண்டுள்ளது.

அரச் மலேசிய கடற்படையின் தன்னார்வப் படை, அரச மலேசிய வான்படையின் தன்னார்வப் படை, அரச மலேசிய ஆயுதப்படையின் தன்னார்வப் படை ஆகிய மூன்று முக்கிய தன்னார்வப் படைகளுடன் மலேசிய வத்தானியா பாதுகாப்புப் படையும் ஒரு தன்னார்வக் கூறாகச் செயல்படுகிறது.

இப்படைகள் அவசர காலங்களிலும்; போர்க் காலங்களிலும் மலேசிய தரைப்படைகளுக்கு உதவுவதுடன், வெள்ளம், நிலநடுக்கம் போன்ற இயற்கைப் பேரிடர் காலங்களில் பொது மக்களைப் பாதுகாப்பதில் முன்னிலை வகிக்கிறது. சட்டஒழுங்கு பாதுகாப்பிற்கு அடுத்த நிலையில் நாட்டின் பொதுத் தேர்தல் பணிக்கும் மலேசிய வத்தானியா பாதுகாப்புப் படை பயன்படுத்தப்படுகிறது.

தற்போதைய கட்டளை அமைப்பின்படி, பிராந்திய இராணுவம் மேஜர் ஜெனரல் டத்தோ முகமது ரசீப் சே அகமது தலைமையில் செயல்படுகிறது. அவர் தயார்நிலைப் படையின் உதவித் தளபதியாக நியமனம் பெற்றுள்ளார். 

## சொற்பிறப்பியல்
இந்த அமைப்பின் அதிகாரப்பூர்வ மலாய்ப் பெயர் அஸ்கார் வத்தானியா மலேசியா. 1958-ஆம் ஆண்டு பிராந்திய இராணுவ கட்டளைச் சட்டம் இயற்றப்பட்டதைத் தொடர்ந்து இந்தப் பெயரின் பயனபாடும் தொடங்குகிறது. இந்தப் படை 1958-ஆம் ஆண்டில், "அசுகார் வத்தானியா மலாயா" என முறையாக நிறுவப்பட்டது. 

இரண்டாம் உலகப் போரின் போது செயல்பட்ட சப்பானிய எதிர்ப்புக் குழுக்களின் பெயர்களால், குறிப்பாக அசுகார் மெலாயு செத்தியா இராணுவம் மற்றும் வத்தானியா பகாங் போன்றவற்றால் இந்தப் பெயர் ஈர்க்கப்பட்டது.

## மேலும் காண்க
*  மலேசிய பாதுகாப்பு படைகள்
*  
*  
* 

## மேற்கோள்கள்

## வெளி இணைப்புகள்
* Overview of Askar Wataniah, Malaysian Army Official Website 
* a history of Askar Wataniah (in Bahasa Melayu) 
* *The Japanese Occupation of Malaya: A Socio-Economic History*, by Paul H. Kratoska pg 294
* Rejimen Askar Wataniah Website at Malaysian Multimedia University 

பகுப்பு:மலேசியப் படைத்துறை
பகுப்பு:1958 அமைப்புகள்
பகுப்பு:மலாயா போர்கள்
உதயவர்த்தியனூர்

**உதயவர்த்தியனூர்** (*Udayavarthinayur*) இந்தியாவின் தமிழ்நாடு மாநிலத்தில் அமைந்துள்ள அரியலூர் மாவட்டத்தில் உள்ள உடையார்பாளையம் தாலுக்காவில் உள்ள ஒரு கிராமம் ஆகும். இக்கிராமம் சிதம்பரம் மக்களவைத் தொகுதிக்கு உட்பட்டதாகும்.

## மக்கள் தொகையியல்
2011 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி, உதயவர்த்தியனூர் கிராமத்தின் மொத்த மக்கள் தொகை 2392 ஆகும். இம்மக்கள் தொகையில் 1163 ஆண்களும் 1229  பெண்களும் இருந்தனர். மொத்தமாக இங்கு 641 குடும்பங்கள் இருந்தன.
0-6 வயதுடைய குழந்தைகள் 280 பேர் இருந்தனர். இது கிராமத்தின் மொத்த மக்கள் தொகையில் 11.71% ஆகும். உதயவர்த்தியனூர் கிராமத்தின் சராசரி பாலின விகிதம் 1057 ஆகும். இது தமிழக மாநில சராசரியான 996 என்பதை விட அதிகமாகும்.  இங்கு குழந்தை பாலின விகிதம் 1014 ஆகும். இதுவும் தமிழக சராசரியான 943 என்பதை விட அதிகமாகும். உதயவர்த்தியனூர் கிராமம் தமிழ்நாட்டை விடக் குறைவான எழுத்தறிவு விகிதத்தைக் கொண்டுள்ளது. 2011 ஆம் ஆண்டில், உதயவர்த்தியனூர் கிராமத்தின் எழுத்தறிவு விகிதம் 63.02% ஆகும். தமிழ்நாட்டின் எழுத்தறிவு விகிதம் 80.09% ஆகும். உதயவர்த்தியனூரில் ஆண் எழுத்தறிவு விகிதம் 74.80% ஆகவும், பெண் எழுத்தறிவு விகிதம் 51.93% ஆகவும் இருந்தது.
 
## மேற்கோள்கள்

பகுப்பு:அரியலூர் மாவட்டத்திலுள்ள ஊர்களும் நகரங்களும்
பகுப்பு:அரியலூர் மாவட்டத்திலுள்ள கிராமங்கள்
பா. செந்தமிழ்செல்வன்

**பா. செந்தமிழ்செல்வன்** (*P. Senthamizhselvan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் விழுப்புரம் மாவட்டம் கலத்தம்பட்டி கிராமத்தினைச் சேர்ந்தவர். இளநிலை அறிவியல் பட்டம் பெற்ற செந்தமிழ்செல்வன் 1995ஆம் ஆண்டு முதுகலை வரலாறு பட்டத்தினை சிதம்பரம் அண்ணாமலைப் பல்கலைக்கழகத்தில் முடித்தார். பாட்டாளி மக்கள் கட்சியினைச் சார்ந்த இவர், 2006ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் மேல்மலையனூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2006

## மேற்கோள்கள்

பகுப்பு:1964 பிறப்புகள்
பகுப்பு: பாட்டாளி மக்கள் கட்சி அரசியல்வாதிகள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
சீசியம் முப்புரோமைடு

**சீசியம் முப்புரோமைடு** (*Caesium tribromide*) என்பது CsBr3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சீசியம் டிரைபுரோமைடு என்ற பெயராலும் அழைக்கப்படுகிறது. சீசியம் மற்றும் புரோமின் தனிமங்கள் சேர்ந்து இச்சேர்மம் உருவாகிறது.

அதிக அளவு புரோமின் கொண்ட சீசியம் புரோமைடின் செறிவூட்டப்பட்ட நீரிய கரைசலில் இருந்து படிகமாக்கல் முறை மூலமோ, அல்லது புரோமினை தளத்திலேயே உற்பத்தி செய்த சீசியம் புரோமைடு, சீசியம் புரோமேட்டு மற்றும் ஐதரோபுரோமிக் அமிலம் ஆகியவற்றின் நீர்வெப்ப வினையின் மூலமோ சீசியம் முப்புரோமைடு சேர்மத்தை தயாரிக்கலாம். 

இது சீசியம் மூவயோடைடு மற்றும் சீசியம் ஈரயோடைடு புரோமைடு ஆகிய சேர்மங்களின் கட்டமைப்புடன் சமகட்டமைப்பைக் கொண்டுள்ளது. Pmnb என்ற இடக்குழுவில் செஞ்சாய்சதுர படிக அமைப்பில் படிகமாகிறது.

38 °செல்சியசு வெப்பநிலையில் சீசியம் முப்புரோமைடு சிதைவடைகிறது. சீசியம் புரோமைடும் புரோமினும் உருவாகின்றன. 

சீசியம் முப்புரோமைடு சில Au(I) அணைவுச் சேர்மங்களை Au(II) அல்லது Au(III) சேர்மங்களாக ஆக்சிசனேற்றம் செய்ய முடியும்.

## மேற்கோள்கள்

## மேலும் வாசிக்க
* 

பகுப்பு:சீசியம் சேர்மங்கள்
பகுப்பு:புரோமைடுகள்
பகுப்பு:பாலி ஆலைடுகள்
கசௌலி மத்திய ஆராய்ச்சி நிறுவனம்

**கசௌலி மத்திய ஆராய்ச்சி நிறுவனம்** (*Central Research Institute, Kasauli*) இந்தியாவின் இமாச்சலப் பிரதேச மாநிலத்தின் சோலன் மாவட்டத்தில் உள்ள ஓர் ஆராய்ச்சி நிறுவனமாகும். தொடக்கத்திலிருந்து இந்த நிறுவனம் நோயெதிர்ப்பு உயிரியல் மற்றும் நுண்ணுயிரியல் துறையில் ஆராய்ச்சியில் ஒரு முதன்மை நிறுவனமாக வளர்ந்துள்ளது.

தற்போது, ​​இந்த நிறுவனம் இந்திய அரசின் சுகாதாரம் மற்றும் குடும்ப நல அமைச்சகத்தின் கீழ், சுகாதார சேவைகள் இயக்குநரகத்தின் துணை அலுவலகமாக செயல்படுகிறது. 

## வரலாறு
கசௌலி மத்திய ஆராய்ச்சி நிறுவனம் 1904/5 ஆம் ஆண்டில் சர் டேவிட் செம்பிள் அவர்களால் நிறுவப்பட்ட இந்தியாவிற்கான உணவு பதப்படுத்தும் நிறுவனமாக நிறுவப்பட்டது. பாட்டியாலா மகாராசா இராசீந்தர் சிங்கின் மகனும், பேரரச சட்டமன்ற உறுப்பினருமான ரன்பீர் சிங், கசௌலியில் உள்ள தனது நிலத்தையும் தோட்டங்களையும் இந்த நிறுவனத்திற்காக நன்கொடையாக வழங்கினார். முதலில் மருத்துவம் மற்றும் பொது சுகாதாரம், தடுப்பூசிகள் மற்றும் காப்பு குருதிநீர் உற்பத்தி ஆகியவற்றில் ஆராய்ச்சிப் பணிகளை மேற்கொள்வதற்காகவும், பொது சுகாதாரப் பிரச்சினைகளுக்கான தேசிய பரிந்துரை மையமாகச் செயல்படுவதற்காகவும் நிறுவப்பட்டது. இந்தக் கட்டடம் சர் சோபா சிங்கின் கீழ் புனரமைக்கப்பட்டது.

## கற்பித்தல்

இந்திய சுதந்திரத்திற்குப் பிறகு கசௌலி மத்திய ஆராய்ச்சி நிறுவனம் கசௌலி உயர்கல்வி நிறுவனமாகவும் வளர்ந்தது. 1961 ஆம் ஆண்டு ஏப்ரல் மாதத்தில் இந்த நிறுவனம் நுண்ணுயிரியல் பாடத்தில் மேம்பட்ட இளம் அறிவியல் மற்றும் மேம்பட்ட முதுநிலை அறிவியல் படிப்புகளை நடத்துவதற்காக பஞ்சாப் பல்கலைக்கழகத்துடன் இணைக்கப்பட்டது. 1973 ஆம் ஆண்டில் இந்த நிறுவனம் நுண்ணுயிரியலில் இளம் அறிவியல், முதுநிலை அறிவியல் மற்றும் ஆய்வியல் நிறைஞர்  படிப்புகளை நடத்துவதற்காக இமாச்சலப் பிரதேச பல்கலைக்கழகத்துடன் இணைக்கப்பட்டது.

தற்போது, கசௌலி மத்திய ஆராய்ச்சி நிறுவனத்தில் 20 மாணவர்கள் முதுநிலை அறிவியல்  (நுண்ணுயிரியல்) படிப்பில் சேர்க்கப்படுகிறார்கள். இதில் 15 இடங்கள் இமாச்சலப் பிரதேச பல்கலைக்கழகத்தால் நடத்தப்படும் ஒருங்கிணைந்த நுழைவுத் தேர்வு மூலம் நிரப்பப்படுகின்றன, மீதமுள்ள 5 இடங்கள் பணியில் உள்ளவர்களுக்கானவையாகும்.

## மேற்கோள்கள்


## வெளி இணைப்புகள்
* Official website of CRI Kasauli

பகுப்பு:இந்திய அறிவியல் நிலையங்கள்
பகுப்பு:இமாச்சலப் பிரதேசம்
பகுப்பு:சோலன் மாவட்டம்
பகுப்பு:இந்தியாவில் உள்ள அறிவியல் நிறுவனங்கள்
சைர்டோடாக்டைலசு வேதா

**சைர்டோடாக்டைலசு வேதா** (*Cyrtodactylus vedda*) தரையில் வாழும் பல்லிச் சிற்றினம் ஆகும். இந்தச் சிற்றினம் இலங்கையில் மட்டும் காணப்படும் அகணிய உயிரி ஆகும். இச்சிற்றினப் பெயரான வேதாவானது, இச்சிற்றினம் கண்டுபிடிக்கப்பட்ட பகுதியின் அருகாமையில் வாழும் பண்டைய பழங்குடியின பூர்வீக இன மக்களின் சிறுபான்மை மக்கள்தொகையான "வேதாக்கள்" என்பதைக் குறிக்கிறது.

## மேற்கோள்கள்

பகுப்பு:பல்லிகள்
பகுப்பு:சைர்டோடாக்டைலசு
பகுப்பு:இலங்கை ஊர்வன
கர்நாடக அறிவியல் மற்றும் தொழில்நுட்ப அகாடமி

**கர்நாடக அறிவியல் மற்றும் தொழில்நுட்ப அகாடமி** (*Karnataka Science and Technology Academy*) என்பது இந்திய கர்நாடக மாநிலத்தில் அறிவியல் மற்றும் தொழில்நுட்பம் தொடர்பான செயல்பாடுகளை மேம்படுத்துவதற்காக 2005 ஆம் ஆண்டு நிறுவப்பட்ட ஓர் அமைப்பாகும். இது கர்நாடக அரசின் அறிவியல் மற்றும் தொழில்நுட்பத் துறையின் கீழ் செயல்படுகிறது. அறிவியல் விழிப்புணர்வை ஏற்படுத்துதலும் பொது மக்களிடையே அறிவியலைப் பிரபலப்படுத்துதலும் இந்நிறுவனத்தின் நோக்கங்களாகும். இந்த நோக்கத்திலேயே கர்நாடக அரசின் அறிவியல் மற்றும் தொழில்நுட்பத் துறை,  கர்நாடகா முழுவதும் நிகழ்ச்சிகள் மற்றும் மாநாடுகளை ஏற்பாடு செய்கிறது. இந்த அமைப்பு ஒரு தலைவரால் தலைமை தாங்கப்படுகிறது. 20 பேர் பிற உறுப்பினர்களாக உள்ளனர். இதில் 14 பரிந்துரைக்கப்பட்ட உறுப்பினர்களும் 5 முன்னாள் அலுவல் உறுப்பினர்களும் ஆவர். செயலாளர்கள், முதன்மை செயலாளர்கள் மற்றும் கர்நாடக அரசாங்கத்தின் பிற துறைகளின் இயக்குநர்கள் அலுவல் உறுப்பினர்களில் அடங்குவர்.

## மேற்கோள்கள்

## வெளி இணைப்புகள்
* 

பகுப்பு:இந்திய அரசின் திட்டங்கள்
பகுப்பு:கர்நாடகம்
ஐதராபாத்து மருத்துவக் கருவிகள் பூங்கா

**ஐதராபாத்து மருத்துவக் கருவிகள் பூங்கா** (*Medical Devices Park, Hyderabad*) இந்தியாவின் தெலுங்கானா மாநிலத்தின் ஐதராபாத்து நகரத்தில் அமைந்துள்ள ஒரு மருத்துவக் கருவிகள் தயாரிக்கும்  தொழில்துறை தோட்டம் ஆகும். இப்பூங்கா 250 ஏக்கர் பரப்பளவில் அமைந்துள்ளது. இந்தியாவின் மிகப்பெரிய பூங்காவான இது சுற்றுச்சூழல் அமைப்பு மருத்துவ தொழில்நுட்ப கண்டுபிடிப்பு மற்றும் உற்பத்தியை ஆதரிக்கிறது.

இந்தப் பூங்காவை 2017ஆம் ஆண்டு சூன் மாதம் 17ஆம் தேதியன்று ஐதராபாத்து அருகே சங்கரெட்டி மாவட்டத்தின் பட்டஞ்சேருவில் உள்ள சுல்தான்பூரில் தொழில்துறை அமைச்சர் கே. டி. ராமராவ் இப்பூங்காவைத் திறந்து வைத்தார்.

பகுப்பு:உயிரித் தொழில்நுட்பம்
பகுப்பு:தெலங்காணா

## மேற்கோள்கள்
விசாகப்பட்டினம் சிறப்புப் பொருளாதார மண்டலம்

**விசாகப்பட்டினம் சிறப்பு பொருளாதார மண்டலம்** (*Visakhapatnam Special Economic Zone*) இந்தியாவில் உள்ள மத்திய அரசின் சிறப்பு பொருளாதார மண்டலங்களில் ஒன்றாகும். ஆந்திரப் பிரதேசத்தின் முதல் பொருளாதார மண்டலம் என்றும் கருதப்படுகிறது.  விசாகப்பட்டினம் சிறப்பு பொருளாதார மண்டலம் விசாகப்பட்டினத்திலிருந்து 20 கி.மீ தொலைவில் உள்ள புறநகர்ப் பகுதியான துவ்வாடாவில் அமைந்துள்ளது. விசாகப்பட்டினம் சிறப்பு பொருளாதார மண்டலம்,  இந்தியாவில் பொருளாதார வளர்ச்சியை ஊக்குவிக்கும் முக்கிய தொழில்துறை மையங்களில் ஒன்றாகும்.

## வரலாறு
இந்த மண்டலம் 1989 ஆம் ஆண்டு உருவாக்கப்பட்டது. அப்போது அது விசாகப்பட்டினம் ஏற்றுமதி செயலாக்க மண்டலம் என்று பெயரிடப்பட்டது. 2003 ஆம் ஆண்டு சனவரி மாதம் 1 ஆம் தேதியன்று   விசாகப்பட்டினம் சிறப்பு பொருளாதார மண்டலமாக மாற்றப்பட்டது. இந்த மண்டலம் 360 ஏக்கர் பரப்பளவைக் கொண்டுள்ளது. மண்டலத்தின் நிர்வாகத் தலைவரான மேம்பாட்டு ஆணையர், ஆந்திரப் பிரதேசம், சத்தீசுகர் மற்றும் யானம் ஒன்றியப்  பிரதேசத்தில் உள்ள 53 சிறப்பு பொருளாதார மண்டலங்களுக்கும் தலைவராக உள்ளார். இந்த சிறப்பு பொருளாதார மண்டலங்களில்  ஏழு பல்நோக்கு சிறப்பு பொருளாதார மண்டலங்களாகும். மீதமுள்ளவை துறை சார்ந்த சிறப்பு பொருளாதார மண்டலங்களாகும்.

## செயற்பாடு
வர்த்தக நடவடிக்கைகள், வரிகள் மற்றும் கட்டணங்களுக்கு விசாகப்பட்டினம் சிறப்பு பொருளாதார மண்டலம் ஒரு வெளிநாட்டு பிரதேசமாகக் கருதப்படுகிறது. ஏற்றுமதி வருமானத்தை முழுமையாகவும் இலவசமாகவும் திருப்பி அனுப்புவதற்கான அனுமதியுடன் நூறு சதவீத அந்நிய நேரடி முதலீடு அனுமதிக்கப்படுகிறது. இந்த மண்டலத்தின் வருவாய் 2004 ஆம் ஆண்டில்  ரூ. 4.5 பில்லியனாக இருந்தது.  முதலீடுகள் 2008-09 ஆம் ஆண்டில் ரூ. 5.56 பில்லியனில் இருந்து 2012-2013 ஆம் ஆண்டில்  ரூ. 12.4 பில்லியனாக அதிகரித்தது.

## மேற்கோள்கள்

பகுப்பு:ஆந்திரப் பிரதேசம்
பகுப்பு:விசாகப்பட்டினம் மாவட்டம்
பிரிஜேந்திர சிங் ஓலா

**பிரிஜேந்திர சிங் ஓலா** (*Brijendra Singh Ola*-பிறப்பு 1 சூலை 1953) இராசத்தானைச் சேர்ந்த இந்திய அரசியல்வாதியும் இந்திய நாடாளுமன்ற மக்களவை உறுப்பினரும் ஆவார். இவர் ஜுன்ஜுனு மாவட்டத்தைச் சேர்ந்த மூத்த தலைவர் ஆவார். இவர் 2024 முதல் ஜுன்ஜுனு மக்களவை உறுப்பினராக பணியாற்றி வருகிறார். 2008 முதல் இராசத்தான் சட்டமன்ற உறுப்பினராக தேர்ந்தெடுக்கப்பட்டுள்ளார். இவர் இராசத்தான் அரசில் போக்குவரத்து, சாலை பாதுகாப்புத் துறை அமைச்சராக இருந்தவர். இவர் சூன்சூனு சட்டமன்றத் தொகுதியிலிருந்து இராசத்தான் சட்டமன்றத்தில் நான்கு முறையாக உறுப்பினராக இருந்துள்ளார். இவர் இந்திய தேசிய காங்கிரசின் உறுப்பினர் ஆவார்.

## இளமை
சுன்சுனூ மாவட்டத்தின் சிராவா வட்டத்தில் உள்ள ஆரடவட்டா கிராமத்தில் ஜாட் தலைவர் சிசு இராம் ஓலாவின் மகனாக சூலை 1, 1953 அன்று ஓலா பிறந்தார். 1974ஆம் ஆண்டில் இராசத்தான் பல்கலைக்கழகத்தில் அரசியல் அறிவியலில் முதுகலைப் பட்டமும், பின்னர் 1983ஆம் ஆண்டில் இராசத்தான் பல்கலைக்கழகத்தில் இளங்கலைச் சட்டப் பட்டமும் பெற்றார்.

## அரசியல் வாழ்க்கை
ஓலா தனது தந்தை மறைந்த முன்னாள் மத்திய அமைச்சரான சிசு ராம் ஓலாவின் தாக்கத்தால் இந்திய தேசிய காங்கிரசு கட்சியில் உறுப்பினராக தனது அரசியல் வாழ்க்கையைத் தொடங்கினார்.

### இராசத்தான் சட்டப்பேரவை
சுன்சுனூ சட்டமன்றத் தொகுதியிலிருந்து இராசத்தான் சட்டமன்ற உறுப்பினராக தொடர்ச்சியாக நான்கு முறை தேர்ந்தெடுக்கப்பட்டுள்ளார். சட்டமன்றத்தில் இவரது பதவிக்காலம் 2008இல் தொடங்கியது. இதன் பின்னர் இவர் 2013, 2018, 2023ஆம் ஆண்டுகளில் மீண்டும் தேர்ந்தெடுக்கப்பட்டார்.

### மாநில அமைச்சர்
இராசத்தான் அரசில் போக்குவரத்து, சாலைப் பாதுகாப்புத் துறை அமைச்சராக ஓலா பணியாற்றியுள்ளார். இந்த அலுவலகத்தில் இவரது பதவிக்காலம் நவம்பர் 2021இல் தொடங்கி 3 திசம்பர் 2023 அன்று முடிவடைந்தது.

## மக்களவை உறுப்பினராக
2024 மக்களவைத் தேர்தலில் ஓலா பாஜகவின் சுப்கரன் சவுத்ரியை 18235 வாக்குகள் வித்தியாசத்தில் தோற்கடித்து சுன்சுனூ மக்களவைத் தொகுதியில் வெற்றி பெற்றார்.

## விருது
2017ஆம் ஆண்டில், சிறந்த இராசத்தான் சட்டமன்ற உறுப்பினருக்கான விருது பிரிஜேந்திர சிங் ஓலாவுக்கு வழங்கப்பட்டது.

## மேற்கோள்கள்

பகுப்பு:18ஆவது மக்களவை உறுப்பினர்கள்
பகுப்பு:ராஜஸ்தான் அரசியல்வாதிகள்
பகுப்பு:இராசத்தான் சட்டமன்ற உறுப்பினர்கள்
நூல்புழா

**நூல்புழா** (*Noolpuzha*) இந்தியாவின் கேரளா மாநிலம் வயநாடு மாவட்டத்தில் உள்ள சுல்தான் பத்தேரி அருகே உள்ள ஒரு கிராமம் ஆகும்.
## மக்கள் தாெகையியல்
2011 ஆம் ஆண்டு மக்கள் தொகை கணக்கெடுப்பின்படி, நூல்புழாவின் மக்கள் தொகை 14,133.
## போக்குவரத்து
சுல்தான் பத்தேரியிலிருந்து நூல்புழாவை அடையலாம். பெரிய மலை சாலை மனந்தவாடியை கண்ணூர் மற்றும் தலச்சேரியுடன் இணைக்கிறது. தாமரச்சேரி மலைச்சாலை கோழிக்கோடுடன் கல்பேட்டாவை இணைக்கிறது. குட்டியாடி மலைப்பாதை வடகரையை கல்பேட்டா மற்றும் மனந்தவாடியுடன் இணைக்கிறது. பால்சுரம் மலைப்பாதை கண்ணூர் மற்றும் இரிட்டியை மனந்தவாடியுடன் இணைக்கிறது. நீலம்பூரிலிருந்து ஊட்டிக்கு செல்லும் சாலை மேப்பாடி கிராமம் வழியாக வயநாட்டுடன் இணைக்கப்பட்டுள்ளது.
ஊட்டி (80 கி.மீ),  நீலம்புர் சாலை (66 கி.மீ) கோழிக்கோடு (109 கி.மீ) ஆகியவை அருகிலுள்ள தொடருந்து நிலையங்களாகும். கோழிக்கோடு சர்வதேச விமான நிலையம் 120 கி.மீ, பெங்களுரு பன்னாட்டு விமான நிலையம் - (290 கி.மீ) மற்றும் கண்ணூர் பன்னாட்டு விமான நிலையம் (58 கி.மீ) ஆகியவை அருகிலுள்ள விமான நிலையங்கள் ஆகும்.
## மேற்கோள்கள்

பகுப்பு:வயநாடு மாவட்டத்தில் உள்ள ஊர்களும் நகரங்களும்
இலாதி ஆறு

**இலாதி ஆறு** (*Liladi River*) என்பது இந்தியாவின் இராசத்தானின் பாலி மாவட்டத்தில் உள்ள ஒரு நதியாகும். இது அஜ்மீர் பகுதியில் உள்ள ஜவஜாவுக்கு அருகிலுள்ள மலைகளில் உற்பத்தியாகி பாலி மாவட்டம் வழியாகப் பாய்ந்து இறுதியில் லூனி நதியில் கலக்கிறது.

## மேற்கோள்கள்

பகுப்பு:இராஜஸ்தான் ஆறுகள்
மாகாய் ஆறு

*மாகாய் ஆறு*' (Magai Nadi) என்பது இந்தியாவில் இராசத்தானில் உள்ள பாலியின் தேசுரி வட்டத்தில் oஒடும் ஒரு நதி ஆகும். இது அட்சரேகை 25.3369° அல்லது 25° 20' 13" வடக்கேயும் தீர்க்கரேகை 73.3374° அல்லது 73° 20' 15" கிழக்கேயும் அமைந்துள்ளது. இந்த நதி ஒரு நீர்நிலையாக வகைப்படுத்தப்பட்டுள்ளது. இது ஒரு இயற்கை நதியாக குறிப்பிடப்படுகிறது. இந்த நதி சுக்ரி ஆற்றின் துணை ஆறாகும்.

## மேலும் காண்க

* இந்தியாவின் ஆறுகளின் பட்டியல்
* ராஜஸ்தான்

## மேற்கோள்கள்

பகுப்பு:இராஜஸ்தான் ஆறுகள்
மெஜ் ஆறு

thumb|லகேரி அருகே மெஜ் ஆறு
**மெஜ் ஆறு** (*Mej River*) என்பது இந்தியாவில் இராசத்தான் மாநிலத்தில் ஓடும் ஓர் ஆறாகும். இது சம்பல் ஆற்றின் இடது கரை துணை நதியாகும். இது பில்வாரா மாவட்டத்தில் மண்டல்கர் அருகே உருவாகி கோட்டா மாவட்டத்தில் சம்பல் ஆற்றுடன் இணைகிறது. மேஜ் நதியின் நீர்ப்பிடிப்பு பகுதி பில்வாரா மாவட்டம், பூண்டி மாவட்டம், இராசத்தானின் டோங்க் மாவட்டம் வரை நீண்டுள்ளது. இந்த நதியின் துணை நதிகளில் வாஜன், குரால், மங்காலி, கோடா பச்சாத் ஆகியவை அடங்கும்.

## மேற்கோள்கள்

பகுப்பு:இராஜஸ்தான் ஆறுகள்
சோசத் சட்டமன்றத் தொகுதி

**சோசத் சட்டமன்றத் தொகுதி** *(Sojat Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது பாலி மாவட்டத்தில் அமைந்துள்ளது. சோசத், பாலி மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
மேனாலி ஆறு

**மேனாலி ஆறு** (Menali River) இந்தியாவின் இராசத்தான் மாநிலத்தில் ஓடும் ஓர் ஆறு ஆகும். இது பனாஸ் ஆற்றின் வலது கரை துணை நதியாகும். இது மண்டல்கர் அருகே பெராச் ஆறு பனாசு ஆறு ஆகியவற்றுடன் இணைந்து திரிவேணி சங்கமத்தை உருவாக்குகிறது.

## மேற்கோள்கள்

பகுப்பு:இராஜஸ்தான் ஆறுகள்
குஞ்சலி ஆறு

**குஞ்சலி** **ஆறு** (*Gunjali River*) என்பது இந்தியாவில் ஓடும் ஓர் ஆறாகும். இது மத்தியப் பிரதேசத்தின் நிமாச் மாவட்டத்தில் உள்ள இரத்தன்கர் தாசில் மலைகளில் உற்பத்தியாகிறது. இது கிழக்கு நோக்கிப் பாய்ந்து தௌலத்புரா அருகே சித்தோர்கர் மாவட்டத்தில் நுழைகிறது. பின்னர் இந்த ஆறு சித்தோர்கர் மாவட்டத்திற்குள் உள்ள மோரன், அமர்கஞ்ச் மற்றும் குவா கேரா பகுதிகள் வழியாகச் செல்கிறது. இறுதியாக, இது ஆர்னியா கிராமத்தில் சம்பல் ஆற்றில் இணைகிறது.

## புவியியல்
குஞ்சாலி ஆறு மத்தியப் பிரதேசம், இராசத்தானின் அழகிய நிலப்பரப்புகள் வழியாகப் பாய்ந்து, நீர் வளங்களை வழங்கி, உள்ளூர் சுற்றுச்சூழல் அமைப்புகளை ஆதரிக்கிறது.

## மேலும் காண்க
* சம்பல் ஆறு

## மேற்கோள்கள்

பகுப்பு:மத்தியப் பிரதேச ஆறுகள்
பகுப்பு:இராஜஸ்தான் ஆறுகள்
கத்லி ஆறு

**கத்லி ஆறு** (*Katli River*) என்பது இந்தியாவின் இராசத்தானின் செகாவதி பிரதேசத்தில் பாயும் ஒரு மழைக்கால ஆறு ஆகும்.

இது ஆரவல்லி மலைத்தொடரிலிருந்து உருவாகி, சுரூ மாவட்டத்தின் வடமேற்குப் பகுதியில் உள்ள உள்நாட்டு வடிகால் படுகையின் மையத்தில் பாய்கிறது. இந்த 100 கி.மீ ஓடு பாதை பெரும்பாலும் சுன்சுனூ மாவட்டம் வழியாகப் பாய்கிறது. அருகிலுள்ள பகுதியில் கட்டுமானத்திற்குப் பயன்படுத்தப்படும் கரடுமுரடான மணலின் முக்கிய ஆதாரமாக கத்லி ஆறு உள்ளது.

## கணேசுவர் நாகரிகம்
கணேஷ்சுர் என்பது சீகர் மாவட்டத்தில் உள்ள நீம் கா தானா வட்டத்தில் உள்ள ஒரு கிராமம். அகழ்வாராய்ச்சிகள் 4000 ஆண்டுகள் பழமையான நாகரிகத்தின் எச்சங்களைக் கொண்ட பழங்கால இடங்களை வெளிப்படுத்தியுள்ளன. இந்த இடம் வடக்கே சோனி-பத்ரா அருகே, திரிசத்வதி நதியுடன் இணையும் காந்தலி நதியின் மூலத்தில் அமைந்துள்ளது.

1977ஆம் ஆண்டு கணேசுவரில் அகழ்வாராய்ச்சி செய்யப்பட்டபோது, கருப்பு உருவப்படத்துடன் கூடிய சிவப்பு மட்பாண்டங்கள் கண்டுபிடிக்கப்பட்டதாக வரலாற்றாசிரியர் ரத்தன் லால் மிசுரா எழுதினார். இது கிமு 2500–2000ஐச் சேர்ந்ததாக மதிப்பிடப்பட்டுள்ளது.

இராசத்தானில் உள்ள கேத்ரி செப்புப் பட்டையின் சிகார்-சுன்சுனூ பகுதியின் செப்புச் சுரங்கங்களுக்கு அருகில் கணேசுவர் அமைந்துள்ளது. இது முக்கியமாக அரப்பாவிற்கு செப்புப் பொருட்களை வழங்கியுள்ளது.

செம்புப் பொருட்களில் அம்புக்குறிகள், ஈட்டி முனைகள், மீன் கொக்கிகள், வளையல்கள், உளி ஆகியவை அடங்கும். இங்கு கண்டுபிடிக்கப்பட்ட மைக்ரோலித்கள், மிகவும் வளர்ச்சியடைந்த வடிவியல் தொழிலைக் குறிக்கின்றன. முக்கிய கருவி வகைகள் மழுங்கிய-பின்புற கத்திகள், சாய்வாக-மழுங்கிய கத்திகள், சந்திரன்கள், முக்கோணங்கள், புள்ளிகள் ஆகும். இந்தத் தொழிலுக்குப் பயன்படுத்தப்படும் மூலப்பொருட்களில் குவார்ட்சு, கார்னெட், ஜாசுபர் ஆகியவை அடங்கும். கண்டுபிடிக்கப்பட்ட மட்பாண்டங்கள் காவி நிற மட்பாண்டப் பண்பாட்டினைக் குறிக்கின்றன. சேமிப்பு ஜாடிகள், குவளைகள், பேசின்கள், கிண்ணங்கள், மூடிகள், சிறிய பானைகளை உள்ளடக்கிய பொருட்கள் கண்டுப்பிடிக்கப்பட்டன.

## மேலும் காண்க
* சுன்சுனூ
* சுன்சுனூ மாவட்டம்

## மேற்கோள்கள்

பகுப்பு:இராஜஸ்தான் ஆறுகள்
ஆனந்த் சாகர் ஏரி

**ஆனந்த் சாகர் ஏரி** (*Anand Sagar Lake*) இந்தியாவின் இராசத்தான் மாநிலத்திலுள்ள பான்சுவாரா மாவட்டத்தில் உள்ளது. பாய் தலாபு என்ற பெயராலும் அழைக்கப்படும் ஆனந்த் சாகர் ஏரி ஒரு செயற்கை ஏரியாகும். பான்சுவாராவைச் சேர்ந்த இயக்மல் சிங் என்பவரால் தனது இராணி லாஞ்சி பாய்க்காக இந்த எரி கட்டப்பட்டது.

ஏரியின் ஓரம் முழுவதும் கல்பவிரிக்‌சா மரங்களின் வரிசைகளால் அலங்கரிக்கப்பட்டுள்ளது 

## மேற்கோள்கள்

பகுப்பு:இராசத்தான் ஏரிகள்
இரதசேனா மாதா கோயில்

**இரதசேனா மாதா கோயில்** (*Rathasena Mata Temple*) இந்தியாவின் இராசத்தான் மாநிலத்திலுள்ள உதய்பூர் நகரில் உள்ள மருவாசு பகுதியில் உள்ள ஒரு மலையில் அமைந்துள்ளது. உதய்பூரின் மருவாசு பகுதியில் உள்ள ஒரு பச்சை மலையில் இந்த கோயில் அமைந்துள்ளது.  இக்கோயில் மேலே ஏறுவதற்கு மேல்நோக்கிச் செல்லும் நடைபாதையைக் கொண்டுள்ளது. இரதசேனா மாதாவின் (இரதேசுவரி மாதா அல்லது இரதசக்யன மாதா என்றும் அழைக்கப்படுகிறது) கற்சிலையை கொண்டுள்ளது.

24.731938°N 73.748812°E என்ற அடையாள ஆள்கூறுகளில் இரதசேனா மாதா கோயில் அமைந்துள்ளது.

## மேற்கோள்கள்

பகுப்பு:இராஜஸ்தான் இந்துக் கோயில்கள்
பகுப்பு:உதய்ப்பூர்
பகுப்பு:இந்துக் கோயில்கள்
சோபா சௌகான்

**சோபா சௌகான்** *(Shobha Chauhan)*  ஓர் இந்திய அரசியல்வாதியாவார். இவர் 2018 ஆம் ஆண்டு நடைபெற்ற இராசத்தான் மாநில சட்டமன்றத் தேர்தலில் சோசத் சட்டமன்றத் தொகுதியில் பாரதிய ஜனதா கட்சியின் வேட்பாளராகப் போட்டியிட்டு வென்றார்.

## தேர்தல் முடிவுகள்
### 2023

## மேற்கோள்கள்

## வெளியிணைப்புகள்

* தனிப்பட்ட இணையதளம்

பகுப்பு:இராசத்தானைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:வாழும் மக்கள்
உடன்குடி பனங்கருப்பட்டி

**உடன்குடி பனங்கருப்பட்டி** (*Udangudi Panangkarupatti*) என்பது தென்னிந்தியாவில் தமிழ்நாட்டின் தூத்துக்குடி மாவட்டத்தின் உடன்குடி பகுதியில் தயாரிக்கப்படும் பனை வெல்லம் ஆகும். இது இதன் தனித்துவமான சுவை, பாரம்பரிய உற்பத்தி முறைக்காக புகழ்பெற்றது. 2023ஆம் ஆண்டு, புவிசார் குறியீடு (GI Tag) பெற்றது. 

## விளக்கம்
உடன்குடி பனங்கருப்பட்டி அதன் தனித்துவமான பண்புகளுக்காகவும், குறிப்பிட்ட புவியியல் பகுதியுடன் தொடர்புடையதாலும் புவிசார் குறியீடு பெற்றுள்ளது.  உடன்குடி கருப்பட்டி நவீன உத்திகள் எதுவும் பயன்படுத்தாமல் இன்றும் பாரம்பரிய முறையில் தயாரிக்கப்படுகிறது. 
உடன்குடி பகுதியில் காணப்படும் சிவப்பு மணல், திட்டு மண், பனை சாற்றின் தரம் ஆகியவை இக்கருப்பட்டிக்கு தனித்துவமான சுவையையும், பண்புகளையும் அளிக்கின்றன.
 
## சத்துக்கள்
உடன்குடி பனங்கருப்பட்டி ஒரு இயற்கையான இனிப்பு
ஆகும். பனை சாறில் அதிக சுக்குரோசு உள்ளது. இது சமையலில் அதிகமாகப் பயன்படுத்தப்படுகிறது. இக்கருப்பட்டி உடலில் சர்க்கரை அளவை குறைப்பதுடன், உடல் பருமனை குறைத்து நீரிழிவு நோயைக் குறைக்க உதவுகிறது. உடலுக்கு சீரான ஆற்றல் வழங்கவல்ல இக்கருப்பட்டியில் உயிர்ச்சத்துக்கள் பிl, பி2, பி3, பி6, சி உட்பட பல ஊட்டச்சத்துக்கள் நிறைந்துள்ளன. உடன்குடி பனங்கருப்பட்டியில் இரும்பு, கால்சியம் போன்ற சத்துக்கள் நிறைந்துள்ளன. இதனால் இக்கருப்பட்டி நோய் எதிர்ப்பு சக்தியை அதிகரிக்க உதவுகிறது.

## உற்பத்திச் செய்யப்படும் இடங்கள்
தமிழ்நாட்டில், தூத்துக்குடி மாவட்டத்தில், திருச்செந்தூர் வட்டத்தில் உடன்குடி பனங்கருப்பட்டி அதிக அளவில் தயாரிக்கப்படுகிறது. அடியாக்குறிச்சி, ஆறுமுகநேரி, கந்தசுவாமிபுரம், காயல்பட்டணம் (வடக்கு), காயல்பட்டணம் (தெற்கு), குதிரைமொழி, குலசேகரப்பட்டினம், லட்சுமிபுரம், மாநாடு தண்டுப்பத்து, மணப்பாடு, மேஞானபுரம், மேல் திருச்செந்தூர், பரமன்குறிச்சி, செம்மரிகுளம், உடன்குடி, வாகைவிளை, வெங்கடராமானுஜபுரம், வீரபாண்டியன்பட்டினம் பகுதிகளில் தயாரிக்கப்படுகிறது.

## புவிசார் குறியீடு
உடன்குடி கருப்பட்டிக்கு இந்திய அரசின் கீழ் உள்ள புவிசார் குறியீடு பதிவேட்டில் புவிசார் குறியீடு தகுதியினை அக்டோபர் 3, 2023 அன்று வழங்கப்பட்டது. இத்தகுதி 15 சூன் 2030 வரை செல்லுபடியாகும்.

புவிசார் குறியீட்டு பதிவால் வழங்கப்படும் மதிப்புமிக்க புவியியல் அடையாளம், ஒரு தயாரிப்பு தனித்துவமான குணங்களைக் கொண்டுள்ளது, பாரம்பரிய உற்பத்தி முறைகளைப் பின்பற்றுகிறது, இதன் புவியியல் தோற்றத்தில் வேரூன்றிய நற்பெயரைப் பெற்றுள்ளது என்பதைச் சான்றளிக்கிறது.

## மேற்கோள்கள்

பகுப்பு:புவிசார் குறியீடு பெற்ற தமிழ்நாட்டுப் பொருட்கள்
பகுப்பு:தமிழ்நாட்டில் வேளாண்மை
பகுப்பு:தூத்துக்குடி மாவட்டம்
மகிமா குமாரி மேவார்

**மகிமா குமாரி மேவார்** (*Mahima Kumari Mewar*) என்பவர் இந்திய அரசியல்வாதியும் நாடாளுமன்ற மக்களவை உறுப்பினரும் ஆவார். இவர் பாரதிய ஜனதா கட்சி சேர்ந்த இந்திய அரசியல்வாதி ஆவார். இவர் 2024 பொதுத் தேர்தலில் இராஜ்சமந்த் மக்களவைத் தொகுதியிலிருந்து நாடாளுமன்ற உறுப்பினராக தேர்ந்தெடுக்கப்பட்டார்.

## அரசியல்
மேவார் வங்காளத்தின் மேற்கு எல்லையில் அமைந்துள்ள பஞ்ச்கோட் ஜமீன்தாரி தோட்டத்தைச் சேர்ந்த மகாராஜ் ஜகதீஸ்வரி பிரசாத் சிங் தியோ மற்றும் மத்தியப் பிரதேசத்தின் பாந்தி வட்டத்தினைச் சேர்ந்த ராஜமாதா வித்யா தேவி ஆகியோரின் மகள் ஆவார். இவர் 8 மே 1997 அன்று உதய்பூரின் மகாராணா, விசுவராஜ் சிங் மேவாரை மணந்தார். வருக்கு ஒரு மகளும் ஒரு மகனும் உள்ளனர். எச். எச். மகாராணி சாகோபாவும் ஒரு இந்திய அரசியல்வாதி ஆவார். இந்திய மத்திய அரசின் 18வது மக்களவை ராஜ்சமண்ட் தொகுதியில் இருந்து நாடாளுமன்ற உறுப்பினராக தேர்ந்தெடுக்கப்பட்டுள்ளார்.

## தேர்தல் செயல்பாடு

### 2024

## மேற்கோள்கள்

பகுப்பு:வாழும் மக்கள்
பகுப்பு:18ஆவது மக்களவை உறுப்பினர்கள்
பகுப்பு:இராசத்தானைச் சேர்ந்த பாரதிய ஜனதா கட்சி அரசியல்வாதிகள்
மஞ்சு சர்மா (அரசியல்வாதி)

**மஞ்சு சர்மா** (*Manju Sharma*) என்பவர் இந்திய அரசியல்வாதியும் இந்திய நாடாளுமன்ற மக்களவையின் உறுப்பினரும் ஆவார். இவர் இராசத்தானைச் சேர்ந்தவர். சர்மா இராசத்தான் மாநிலத்தின் ஜெய்ப்பூரைச் சேர்ந்த இந்திய அரசியல்வாதி. இவர் 2024ஆம் ஆண்டு நடைபெற்ற இந்தியப் பொதுத் தேர்தலில் செய்ப்பூர் மக்களவைத் தொகுதியில் பாரதிய ஜனதா கட்சியின் சார்பில் போட்டியிட்டு வெற்றி பெற்றார்.

## மேற்கோள்கள்

பகுப்பு:இராசத்தானைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:18ஆவது மக்களவை உறுப்பினர்கள்
பகுப்பு:வாழும் மக்கள்
முகவை - 1

** முகவை - 1** அல்லது **இராம்நாடு - 1** *(RMD (R) - 1)* எனப்படும் இந்த நெல் வகை, **TGR 75R** எனும் நெல் இரகத்திலிருந்து நல் விதைத் தேர்வு (Pureline) முறையில் உருவாக்கப்பட்ட தமிழகத்தின் புதிய நெல் இரகமாகும். இராம்நாடு, சிவகங்கை மற்றும் திருவள்ளூர் ஆகிய மாவட்டங்களில் சுற்றுச்சூழல் அமைப்பின் கீழ் உள்ள மானாவாரி நெல் சாகுபடி நிலங்களில் பிரதானமாக  பயிரியிடப்படும் இந்த நெல் இரகத்தை,  TNAU கீழ் இயங்கிவரும், இராமநாதபுரம் மாவட்டத்தின் இராமநாதபுரம் பகுதியில் அமைந்துள்ள 'கடற்கரை உப்பு ஆராய்ச்சி மையம்', 2006 ஆம் ஆண்டு வெளியிட்டது. 

## காலம்
குறுகிய கால சாகுபடிக்கு உகந்ததாக உள்ள இது, 100 - 105 நாட்களில் அறுவடைக்கு வரக்கூடியது. செப்டம்பர் - அக்டோபர் பருவத்தில் மானாவாரி நேரடி விதைப்பிற்கு ஏற்றதாக கருதப்படும் இது, வறட்சியைத் தாங்கும் தன்மை மற்றும் உப்புத்தன்மை கொண்ட  மானாவாரி சூழலுக்கும்  உகந்ததாக கூறப்படுகிறது.

## மகசூல்
தண்டு துளைப்பான் மற்றும் இலை சுருட்டுப்புழுவை எதிர்க்கும், பற்றுயிரி தாக்கம், இலை கருகல், குலைநோய்  மற்றும் உறை அழுகல் ஆகியவற்றைத் தாங்கும் தன்மையுடையதாக அறியப்படுகிறது.  இந்நெல் இரகத்தின் கூலம், அரை குள்ளமாகவும், இதன் அரிசி  நீண்ட தடித்த வெள்ளை நிறமாகவும், மேலும் இந்த நெல் வகையின் விளைச்சல், ஒரு எக்டேருக்கு சராசரியாக **4000** கிலோவாக பதிவு செய்யப்பட்டுள்ளது.

### குறிப்பு
பரமக்குடி - 2; (20.1 %), பரமக்குடி - 3; (21.8 %) மற்றும் மதுரை - 5; (25.5 %) ஆகிய நெல் இரகங்களிலிருந்து குறித்துள்ள விழுக்காட்டை விட கூடுதல் விளைச்சல் தருவதாகவும், பெறப்பட்ட அதிகபட்ச மகசூல் : 5134 கிலோ/எக்டர் என குறிப்பிடப்பட்டுள்ளது.

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
பூக்கொல்லை

**பூக்கொல்லை** (*Pookkollai*) என்பது இந்திய மாநிலமான தமிழ்நாட்டில் மன்னார்குடியின் தெற்கு பகுதியில் உள்ள ஒரு நகரம் ஆகும். இது அருகிலுள்ள பேராவூரணியில் உள்ள ஒப்பீட்டளவில் பெரிய பகுதியாகும்.

## சொற்பிறப்பியல்
இந்த ஊரினைச் சுற்றியுள்ள பகுதிகளில் அதிக அளவில் மலர்கள் பயிரிடப்படுவதால் இந்த ஊருக்கு பூக்கொல்லை எனப்பெயரிடப்பட்டது. இப்பகுதியில் கரும்பும் அதிகமாகப் பயிரிடப்படுகிறது.

## கல்வி
* ஊராட்சி ஒன்றிய தொடக்கப் பள்ளி

## மேற்கோள்கள்

பகுப்பு:தஞ்சாவூர் மாவட்டத்திலுள்ள கிராமங்கள்
நீலகிரி தெற்குத் தோட்டம்

**நீலகிரி தெற்குத் தோட்டம்** (*Neelagiri*), பொதுவாக நீலகிரி என்று அழைக்கப்படுகிறது. இது இந்திய மாநிலமான தமிழ்நாட்டின் தஞ்சாவூர் மாவட்டத்தில் தஞ்சாவூர் வட்டத்தில் உள்ள ஒரு ஊராட்சி ஆகும். இது தஞ்சாவூர் நகர்ப்புற ஒருங்கிணைப்பின் ஒரு பகுதியாகும். 

## மக்கள்தொகை
### 2001
2001ஆம் ஆண்டு இந்திய மக்கள் தொகை கணக்கெடுப்பின்படி, நீலகிரி மக்கள் தொகை 11,046 ஆகும். மக்கள் தொகையில் ஆண்கள் 50 சதவீதமும், பெண்கள் 50 சதவீதமாகவும் உள்ளனர். நீலகிரியின் சராசரி கல்வியறிவு விகிதம் 78% ஆகும். இது தேசிய சராசரியான 59.5% ஐ விட அதிகமாக உள்ளது. ஆண்களின் கல்வியறிவு 83% ஆகவும், பெண்களின் கல்வியறிவு 73% ஆகவும் உள்ளது. நீலகிரியில், மக்கள் தொகையில் 10% பேர் 6 வயதிற்குட்பட்டவர்கள்.

### 2011
2011ஆம் ஆண்டு இந்திய மக்கள் தொகை கணக்கெடுப்பின்படி, நீலகிரி மக்கள் தொகை 16,197 ஆகும். இதில் ஆண்களின் எண்ணிக்கை 8,100 எனவும் பெண்களின் எண்ணிக்கை 8,097ஆகவும் இருந்தது. நீலகிரியின் சராசரி கல்வியறிவு விகிதம் 93.18% ஆகும். இது மாநில சராசரியான 80.09% ஐ விட அதிகமாக உள்ளது.

## மேற்கோள்கள்

பகுப்பு:தஞ்சாவூர் மாவட்டத்திலுள்ள ஊர்களும் நகரங்களும்
தண்டலம், தஞ்சாவூர்

**தண்டலம்** (*Thandalam*) என்பது இந்தியாவின் தமிழ்நாடு மாநிலத்தில் தஞ்சாவூர் மாவட்டத்தில் கும்பகோணம் வட்டத்தில் உள்ள ஒரு கிராமமாகும். இது கும்பகோணம்-மன்னார்குடி சாலையில் உள்ளது.

## மக்கள்தொகை
2001 மக்கள் தொகை கணக்கெடுப்பின்படி, தண்டலத்தின் மொத்த மக்கள் தொகை 1444 ஆக இருந்தது. இதில் 736 ஆண்கள், 708 பெண்கள் ஆவர். பாலின விகிதம் 962 ஆக இருந்தது. தண்டலை கிராமத்தின் கல்வியறிவு விகிதம் 83.03.

2011 மக்கள் தொகை கணக்கெடுப்பின்படி, தண்டலத்தின் மொத்த மக்கள் தொகை 1496 ஆகும், இதில் 748 பேர் ஆண்கள் என்வௌம் 748 பெண்கள் எனவும் இருந்தது.

## குறிப்பிடத்தக்க நபர்
காஞ்சி சங்கர மடத்தின் தலைவரான சங்கரச்சாரியார் ஸ்ரீ விஜயேந்திர சரசுவதி இந்தக் கிராமத்தில் பிறந்தவர் ஆவார்.

## மேற்கோள்கள்

பகுப்பு:தஞ்சாவூர் மாவட்டத்திலுள்ள கிராமங்கள்
தேவி போரா

**தேவி போரா** (*Devi Pora*) இந்தியாவின் சம்மு-காசுமீர் மாநிலத்தின் காசுமீர் பள்ளத்தாக்கில் உள்ள அனந்தநாக்கு மாவட்டத்தின் அனந்தநாக்கு தாலுகாவில் உள்ள ஒரு கிராமமாகும். அச்சாபல் நகரத்திலிருந்து 17 கி.மீ தொலைவில் இக்கிராமம் அமைந்துள்ளது. தேவிபொரா  என்று பொதுவாக அழைக்கப்படுகிறது. 

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, தேவி போரா கிராமத்தில் மொத்தம் 1,509 பேர் இருந்தனர். இம்மக்கள் தொகையில்  851 ஆண்களும்  658 பெண்களும் இருந்தனர். மேலும் கல்வியறிவு விகிதம் 53.74% ஆகும்.

## மேற்கோள்கள்